L 49/2 Euroopan yhteisöjen virallinen lehti 22.2.2000 NEUVOSTON PÄÄTÖS, tehty 14 päivänä helmikuuta 2000, väliaikaisen sotilaallisen elimen perustamisesta (2000/144/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan, ottaa huomioon Euroopan yhteisön perustamissopimuksen ja erityisesti sen 207 artiklan, palauttaa mieleen Euroopan unionista tehdyn sopimuksen 25 artiklan, sekä katsoo seuraavaa: Euroopan unionista tehdyn sopimuksen 17 artiklan mukaisen yhteisen ulko- ja turvallisuuspolitiikan ja erityisesti Euroopan yhteisen turvallisuus- ja puolustuspolitiikan vahvistamisen puitteissa Helsingissä 10 ja 11 päivänä joulukuuta 1999 kokoontunut Eurooppa-neuvosto kehotti neuvostoa perustamaan Euroopan yhteisen turvallisuus- ja puolustuspolitiikan täytäntöönpanoa varten väliaikaiset elimet ja järjestelyt, jotka ovat toiminnassa maaliskuusta 2000 alkaen, ON PÄÄTTÄNYT SEURAAVAA: 1 artikla Perustetaan väliaikainen sotilaallinen elin, joka muodostuu jäsenvaltioiden puolustusvoimien komentajien edustajista ja jonka tarkoituksena on antaa poliittiselle komitealle, mukaan lukien sen kokoonpano poliit- tisten ja turvallisuusasioiden väliaikaisena komiteana, ja korkeana edustajana toimivalle neuvoston pääsih- teerille neuvoja sotilaallisissa kysymyksissä. Väliaikaista sotilaallista elintä avustavat jäsenvaltioista neuvoston sihteeristöön siirretyt sotilasasiantuntijat. 2 artikla 1. Tämä päätös tulee voimaan 1 päivänä maaliskuuta 2000. 2. Sitä sovelletaan, kunnes Euroopan yhteisen turvallisuus- ja puolustuspolitiikan pysyvät elimet on perustettu. 3 artikla Tämä päätös julkaistaan virallisessa lehdessä. Tehty Brysselissä 14 päivänä helmikuuta 2000. Neuvoston puolesta J. GAMA Puheenjohtaja